
GELEŽIES IR ANGLIES LYDINIAI
 
1. Sudedamosios Fe-C lydinių dalys
Geležies ir anglies lydiniai, t. y. plienas ir ketus, yra svarbiausioji konstrukcinė medžiaga, naudojama mašinų ir prietaisų gamyboje. Šie lydiniai sudaro net 94% visų pasaulyje naudojamų metalų lydinių. Vien plieno per metus pasaulyje pagaminama apie 800 mln. tonų.
Geležis - blizgantis, pilkšvas, tąsus ir kalus metalas. Jis gana sunkus - 7,87 g/cm³. Lydymosi temperatūra 1539°C. Yra dviejų pagrindinių alotropinių atmainų: $\alpha$Fe - turi kubinę centruotojo tūrio gardelę iki 911°C ir aukštesnėje kaip 1392°C, ir $\gamma$Fe - kubinę centruotojo paviršiaus gardelę nuo 911 iki 1392°C. Iki 769°C (geležies Kiuri taškas) geležis magnetinė. Nerąagnetinė $\alpha$Fe atmaina (nuo 769 iki 911°C) kartais žymima $\beta$Fe. Aukštatemperatūrė $\alpha$Fe (nuo 1392 iki 1539°C) žymima $\delta$Fe. Šios atmainos gardelės parametras šiek tiek didesnis, todėl jos tankis šiek tiek mažesnis - 7,3 g/cm³. $\gamma$Fe atmaina paramagnetinė. Kadangi jos atomai išsidėstę glaudžiau, tai $\alpha$Fe kaitinimo metu pereinant į $\gamma$Fe, lyginamasis tūris sumažėja apie 1% (tankis padidėja iki 8,0...8,1 g/cm³).
Geležies abiejų alotropinių atmainų laisvųjų energijų kitimas vaizduojamas 5.1, $b$ paveiksle. Laisvųjų energijų kreivės susikerta du kartus, tuo ir paaiškinama, kodėl žemoje ir aukštoje temperatūroje yra viena gardelė, o vidurinėje - kita. Geležies aušimo kreivė vaizduojama 5.1, $a$ paveiksle. Kritinės alotropinių pasikeitimų temperatūros žymimos pastovios temperatūros laipteliais - gryname metale ir pirminė ir antrinė kristalizacija (alotropiniai virsmai) vyksta pastovioje temperatūroje, nes, pereinant į stablesnę būseną, išsskiria šilumos pavidalo perteklinė energija, kuri ir kompensuoja aušinant atimamą šilumą.
)

Geležies lydiniuose kritinės temperatūros
žymimos raide A su atitinkamu
skaitmeniniu indeksu: A₄ - δFe virtimas
γFe (ir atvirkščiai), A₃ - γFe virtimas (βFe
(nemagnetinė αFe), A₂ - geležies
magnetinių savybių atsiradimas aušinant ir
jų išnykimas kaitinant. Kai norima
pažymėti virsmo temperatūrą kaitinant (ši
temperatūra kaitinant ir aušinant gali šiek
tiek skirtis) prirašoma raidė c, o aušinant ji
žymima prirašant raidę r, pavyzdžiui, Aᵣ₄,
A꜀₃. Raide A žymimos ne tik grynos
)

geležies kritines temperatūros, bet ir pasikeitimai pliene - geležies ir anglies lydinyje. Šie pasikeitimai aptariami vėliau.
Geležies mechaninės charakteristikos priklauso nuo jos grynumo. Techniškai grynoje geležyje yra 0,1...0,2% priemaišų. Tokios geležies kietumas - 80 HB, tempimo stiprumo riba - 250 MPa, o santykinis pailgėjimas - 50%. Labiau išgryninta geležis yra dar minkštesnė ir tasesnė.
Anglis - nemetalas. Pagrindinė stabili kristalinė atmaina - grafitas. Taip pat ji gali turėti kristalinio deimanto arba amorfinių suodžių būseną. Metalų lydiniuose anglis į bendrą elektronų rūką atiduoda du elektronus, todėl jos kai kurie junginiai su metalais gali turėti metališkujų bruožų.
Išlydyta geležis su anglimi sudaro vienalytį skystąjį tirpalą, kuriam kristalizuojantis gali susidaryti keturios fazės: anglies kietieji įterpimo tirpalai geležyje (austenitas ir feritas), tarpinės fazės tipo junginys $\text{Fe}_3\text{C}$ (cementitas) ir struktūriškai laisvas grafitas (būdingesnis ketui).
Austenitas - anglies kietasis tirpalas $\gamma$ geležyje (KCP gardelėje), daugiausia žymimas raidėmis $\gamma\text{Fe(C)}$. Anglis išsidėsto geležies gardėlės tarpatominièse ertmėse ir defektinėse vietose. Maksimalus anglies tirpumas - 2,14%, esant $1147^{\circ}\text{C}$. Temperatūrai krintant, jis mažėja ir, esant $727^{\circ}\text{C}$, tesiekiu 0,8% C. Žemesnėje temperatūroje lėtai aušinamas austenitas skyla į kitas fazes. Austenitas plastiškas, žemos takumo ribos, vidutinio kietumo - 160... 180 HB, paramagnetinis. Jis gali susidaryti kristalizuojantis skystajam tirpalui, taip pat alotropiškai keičiantis geležies gardelei jau sukietėjusiame metale.
Feritas - anglies kietasis įterpimo tirpalas $\alpha$ geležyje (KCT gardelėje). Yra trys ferito atmainos: aukštatemperatūris, nemagnetinis ir magnetinis. Jos atitinkamai žymimos $\delta\text{Fe(C)}$, $\beta\text{Fe(C)}$ ir $\alpha\text{Fe(C)}$. Kadangi KCT gardelėje tarpatomines ertmės mažesnės, tai ir anglies tirpumas mažesnis - 0,025% C $727^{\circ}\text{C}$ temperatūroje ir ne daugiau kaip 0,006% C - kambario temperatūroje. Aukštatemperatūriame ferite anglies tirpumas šiek tiek didesnis (iki 0,1% C). Ši atmaina išsikristalizuoja iš skystojo tirpalo, tačiau žemesnėje kaip
3

1 pav. Geležies aušimo kreivė (a) ir laisvosios energijos kitimas (b)

1400°C temperatūroje pradeda alotropiškai virsti austenitu ir žemesnėje kaip 1392°C jau neegzistuoja. Pagrindinė ferito atmaina susidaro austenitui alotropiškai keičiantis 911...727°C temperatūroje. Feritas - minkšta plastiška fazė. Jos tempimo stiprumo riba - apie 250 MPa, kietumas - 80... 100 HB, santykinis pailgėjimas - 40...50%, o smūginis tąsumas 2,5 MJ/m2. Kiuri taškas (magnetinių savybių išnykimas kaitinant) - 769°C.
 
Cementitas - geležies karbidas $\text{Fe}_3\text{C}$, sudėtingos tankios rombinės gardelės tarpinė įsiskverbimo fazė, iki 210°C silpnai magnetinė (cementito magnetinių savybių išnykimo temperatūra žymima - Ao). Anglies cementite yra 6,67%. Tai praktinė geležies ir anglies lydinių anglingumo riba, kartu geležies ir anglies lydinių būsenos diagramos ribinė koncentracija. Tai kiečiausioji sudedamoji Fe-C lydinių dalis -1000 HV (tai atitiktų 800 HB). Cementitas yra metastabili fazė -aukštoje temperatūroje lengvai skyla į austenitą ir grafitą. Todėl sunku nustatyti lydomosi temperatūrą, kuri sąlyginai priimta apie 1550°C (kaitinant lazerio spinduliu - 1260°C).
 
Grafitas - kristalinė anglies modifikacija, turinti sluoksniuotą heksagoninę gardelę. Ši nemetalinė sudedamoji dalis yra labai minkšta (3...5 HB), nelabai sunki (2,5 $\text{g/cm}^3$), laidi elektrai, atspari chemiškai, aukštos lydomosi temperatūros (apie 3550°C). Grafito dažniausiai randama anglinguose geležies lydiniuose - ketuje. Geležies ir anglies lydiniuose, be šių keturių išvardytų kietųjų fazių gali būti ir jų būdingo išsidėstymo mišinių. Cementitas su kietaisiais tirpalais sudaro dvi struktūrines sudedamąsias dalis: eutektinį austenito ir cementito mišinį - ledeburitą ir eutektoidinį ferito ir cementito mišinį - perlitą.
 
Ledeburitas - tai eutektika, kuri 1147°C temperatūroje kristalizuojasi iš skystojo tirpalo, kai jame yra 4,3% C. Ją sudaro austenito stiebeliai cementito matricoje. Tokios sandaros schema vaizduojama 2 paveiksle, a. Kadangi ištisinis cementitinis pagrindas yra labai kietas, trapus, tai kietas (daugiau 600 HB), bei trapus yra ir ledeburitas. Todėl lydiniai, kuriuose yra daug ledeburito, neapdirbami spaudimu ir sunkiau apdirbami pjovimo būdu. Žemesnėje kaip 727°C temperatūroje, kai ausdamas austenitas virsta eutektoidiniu mišiniu perlitu, ledeburito sandarą sudaro šio perlito stiebeliai cementito matricoje. Taip išskiriamas dvi ledeburito atmainos: austenitinis ledeburitas ir perlitinis ledeburitas.
 
Perlitas - tai eutektoidas, aušančio austenito skilimo produktas, kai 727°C (arba žemesnėje) temperatūroje austenitas, kuriame yra 0,8% C virsta ferito ir cementito plokštelių mišiniu. Tokios sandaros schema vaizduojama 24 paveiksle, b. Kritinė perlito susidarymo temperatūra žymima $\text{A}_1$. Perlito mechaninės savybės priklauso nuo jį sudarančių ferito ir cementito plokštelių storio. Normalaus storio plokštelių perlito, kuris susidaro lėtai aušinant, kietumas 180...220 HB, tempimo stiprumo riba - 800...900 MPa, santykinis pailgėjimas - iki 16%. Plokštelinis perlitas būdingas angliniam plienui. Legiruotume, t. y. sulydytame su papildomais elementais pliene dažniau susidaro grūdelinis perlitas - cementito grūdeliai ferito matricoje. Tokios sandaros schema vaizduojama 2 pav. c. Grūdelinis perlitas šiek tiek minkštesnis(170 HB), nutekinamas glotniau, o grūdinamas tolygiau
)

paskirsto įtempimus ir todėl labiau pageidaujamas.
Plokštelinį perlitą paversti grūdeliniu angliniame
pliene galima taikant specialų terminį apdirbimą.
Geležies ir anglies lydiniuose yra dvi
anglingos fazės: metastabili -cementitas ir stabili -
grafitas. Todėl yra ir dvi skirtingos Fe-C lydinių
būsenos diagramos: cementitinė (Fe - Fe3C) ir
grafitinė (Fe-C). Pastaroje diagramoje eutektika yra
grafitinė. Ją sudaro eutektinis austenito ir grafito
mišinys. Plieno sandaroje grafito gali atsirasti tik
labai ilgai kaitinant, pavyzdžiui, kai kuriose garo
katilų detalėse arba gausiai siliciu legiruotame pliene,
todėl plienui, kuris yra svarbiausioji konstrukcinė
medžiaga, taikoma cementitinė Fe-C diagrama.
Grafitinė Fe-C diagrama taikoma tik nagrinėjant
grafitinio ketaus sandarą. Ji dažnai žymima
punktyrinėmis linijomis ant cementitinės diagramos.
)

2 pav. Geležies ir anglies lydinių struktūrinių sudedamųjų
schemos: a - ledeburito, b - plokštelinio perlito,
c_grūdelinio perlito
)

2. Cementitinė Fe-C lydinių būsenos diagrama
Ši diagrama apima geležies ir anglies lydinius, turinčius nuo 0% iki 6,67% C, t. y. iki cementito koncentracijos. Todėl ji kartais vadinama Fe-Fe$_3$C diagrama. Cementitinė geležies ir anglies lydinių būsenos diagrama vaizduojama 3 paveiksle.
Taškas A (1539°C) rodo grynos geležies kristalizacijos pradžią ir pabaigą, o taškas D - cementito susidarymo (kristalizacijos) pradžią ir pabaigą. Cementitas išsiskiriantis iš skystojo tirpalo vadinamas pirminiu, o susidarantis sukietėjusiame metale - antriniu arba tretiniu. Jie nesiskiria nei chemine sudėtimi nei fizine sandara. Skiriasi tik jų susidarymo sąlygos.
Lydinių kristalizacijos pradžią rodo likviduso linija ABCD. Atkarpoje AB pradeda kristalizuotis aukštatemperatūris feritas. Ši atkarpa apima lydinio koncentracijas nuo 0% C iki 0,51% C. Atkarpoje BC (nuo 0,51% C iki 4,3% C) pradeda kristalizuotis austenitas, o atkarpoje CD (nuo 4,3% C iki 6,67% C) - pirminis cementitas. Taškas C (1147°C; 4,3% C) - eutektika. Čia pradeda ir baigia kristalizuotis ledeburitas - eutektinis austenito ir pirminio cementito mišinys.
Kai lydinyje anglies nedaug - iki 0,1%, tai aukštatemperatūris feritas baigia kristalizuotis atkarpoje AH. Ir todėl žemiau šios linijos (plote AHN) yra vienfazis aukštatemperatūris feritas - anglies kietasis tirpalas $\delta$ geležyje.
Linija HIB - peritektinio virsmo linija. Čia aukštatemperatūris feritas, sąveikaudamas su skystaja faze, virsta austenitu - anglies kietuoju tirpalu $\gamma$ geležyje. Taške I (1499°C; 0,16% C) vyksta grynas peritektinis virsmas. Todėl žemiau šio taško yra tik austenitas.
)

Atkarpoje $HI$ (nuo $0,1$ iki $0,16\%$ C) peritektinis virsmas vyksta esant kietosios fazės pertekliui. Todėl žemiau šios atkarpos (plote $HIN$), yra aukštatemperatūrio ferito ir austenito grūdelių mišinys. Čia ausdamas aukštatemperatūris feritas palaipsniui virsta austenitu. Šis virsmas prasideda linijoje $NH$, o baigiasi linijoje $NI$.
 
Grynos geležies alotropinė atmaina $\delta\text{Fe}$ taške $N$ ($1392^\circ\text{C}$) pasikeičia atmaina $\gamma\text{Fe}$. Tačiau kai geležyje yra šiek tiek ištirpusios anglies, šio alotropinio virsmo temperatūra aukštesnė.
 
Atkarpoje $IB$ (nuo $0,16$ iki $0,51\%$ C) peritektinis virsmas vyksta esant skystosios fazės pertekliui. Todėl žemiau šios atkarpos, be kieto austenito grūdelių, yra ir skystojo tirpalo, kuris ausdamas pamažu baigia kristalizuotis atkarpoje $IE$. Todėl žemiau linijos $NIE$ (plote $NIESG$) yra tik vienfazis austenitas.
 
Kai lydinyje yra daugiau anglies (iki $2,14\%$), tai atkarpoje $BC$ pradeda kristalizuotis austenitas ir atkarpoje $IE$ visas skystasis tirpalas baigia virsti austenitu. Taškas $E$ ($1147^\circ\text{C}$; $2,14\%$ C) rodo maksimalų anglies tirpumą austenite. Tačiau kai skystame tirpale yra dar daugiau anglies ($2,14 \dots 4,3\%$ C), tuomet atkarpoje $BC$ pradėjęs kristalizuotis austenitas nesugeba jos visos paimti ir austenitui susidarant liekantis anglies perteklius įanglina dar nesusikristalizavusį skystąjį tirpalą, kurio koncentracija jį aušinant palengva artėja prie eutektinės - $4,3\%$ C. Eutektinę koncentraciją šis skystasis tirpalas pasiekia $1147^\circ\text{C}$ temperatūroje ir čia, atkarpoje $EC$, virsta ledeburitu. Taip žemiau linijos $EC$ yra anksčiau išssiskyrusio austenito grūdelių ir eutektinėje temperatūroje susidariusių eutektinio ledeburito grūdelių mišinys.
 
Atkarpoje $CD$ pradeda kristalizuotis pirminis cementitas, paimdamas didesnę skystojo tirpalo anglies dalį - $6,67\%$. Todėl skystasis tirpalas pamažu netenka anglies tiek, kad pasidaro eutektinės koncentracijos ir atkarpoje $CF$ virsta ledeburitu. Taip žemiau atkarpos $CF$ yra anksčiau išsikristalizavusio pirminio cementito grūdelių ir eutektinėje temperatūroje susidariusių eutektinių grūdelių mišinys.
 
Žemiau soliduso linijos $AHIECFD$ jau yra vien sukietėjęs lydinys. Šios linijos atkarpa $ECF$ ($1147^\circ\text{C}$) yra eutektinio virsmo linija.
 
Anglies tirpumas austenite krintant temperatūrai mažėja nuo $2,14\%$ ($1147^\circ\text{C}$ temperatūroje) iki $0,8\%$ C ($727^\circ\text{C}$ temperatūroje). Tai rodo solvuso linija $SE$. Kai austenite yra daugiau kaip $0,8\%$ C, tada ataušus iki temperatūros žemesnės negu $SE$, iš austenito pradeda išsiskirti netelpas anglies perteklius. Ši kritinė temperatūra žymima raidėmis $A_{cm}$. Perteklinė anglis išsiskiria grūdelių ribose, sudarydama antrinį cementitą. Todėl žemiau solvuso linijos $SE$, be austenito, yra ir antrinio cementito fazė. Šis reiškinys
)

3 pav. Cementitinė Fe-C lydinių būsenos diagrama
)

būdingas ir anglingesniems lydiniams: žemiau linijos EC taip pat yra austenito, kuris ausdamas taip pat išskiria antrinį cementitą. Todėl čia yra du užrašai: vos žemiau linijos - austenitas ir ledeburitas, o likusioje dalyje -austenitas, antrinis cementitas ir ledeburitas. Antrinis cementitas išisskiriantis ledeburito austenite, susilieja su ledeburito cementitu.
 
Taškas S (727°C; 0,8% C) - eutektoidas. Čia aušdamas austenitas pradeda ir baigia virsti perlitu - eutektoidiniu ferito ir cementito plokštelių mišiniu. Todėl žemiau taško S yra vien perlitinė sandara. Perlitinis virsmas vyksta ir kitose PSK linijos dalyse. Anglingesniuose lydiniuose iš aušinamo austenito išisskiriant antriniam cementitui, austenitas pamažu netenka anglies dalies ir jo koncentracija linijoje SK tampa eutektoidine - austenitas virsta perlitu. Perlitu virsta ir į ledeburito sudėtį įeinantis austenitas, todėl austenitinis ledeburitas virsta perlitiniu. Šio virsmo metu cementito fazė nesikeičia.
 
Aušdama geležis 911°C temperatūroje savo KCP gardelę pakeičia KCT gardele, t. y. γ geležis virsta α geležimi. Kai geležyje yra ištirpusios anglies, šio alotropinio virsmo temperatūra mažėja ir prasiplečia: austenitas pradeda virsti feritu linijoje GS ir baigia linijoje GPS. Kai anglies austenite nedaug, mažiau kaip 0,025%, visas jis feritu baigia virsti linijoje GP. Todėl žemiau šios linijos yra tik ferito grūdeliai. Kai austenite anglies daugiau (0,025...0,8%), tai susidarantis feritas nepajėgia visos jos paimti, nes maksimalus anglies tirpumas ferite tik 0,025%. Anglies perteklius lieka dar nesuskilusiame austenite ir jis įanglinamas. Pamažu gausėjant išisskiriančio ferito austenitas įanglėja iki eutektoidinės koncentracijos ir linijoje PS virsta perlitu. Anksčiau išisskyręs feritas nesikeičia. Todėl žemiau linijos PS yra ferito ir perlito grūdelių mišinys.
 
Austančiame ferite mažėja anglies tirpumas nuo 0,025% (taške P) iki 0,006% kambario temperatūroje (taške Q). Linija PQ yra ferito solvuso linija. Žemesnėje temperatūroje, negu šią liniją atitinkančioje, ferite netelpanti anglis išisskiria tretinio cementito pavidalo.
 
Punktyrine linija (769°C) žymima kaitinamo ferito magnetinių savybių išnykimo temperatūra. Ši linija žymima raidėmis MO. Cementito magnetinių savybių išnykimas kaitinant iki 210°C, diagramoje nepažymėtas.
 
Cementitinėje Fe-C diagramoje yra kelios svarbios koncentracijos, į kurias atsižvelgiama skiriant realių geležies ir anglies lydinių, t. y. plieno ir ketaus rūšis. Teorinė anglies koncentracijos riba tarp plieno ir ketaus yra 2,14% C. Plienas, kuriame yra 0,8% C, vadinamas eutektoidiniu (taškas S- eutektoidas). Jo struktūrą sudaro viena struktūrinė sudedamoji dalis - perlito grūdeliai. Perlitas yra būdingiausia atkaitinto, t. y. labai lėtai ataušinto, įvairių rūšių plieno struktūrinė sudedamoji dalis. Tik ikieutektoidiniame pliene (0,025...0,8% C), be perlito grūdelių, yra ir ferito grūdelių, o poeutektoidiniame (0,8...2,14% C) - be perlito grūdelių, yra ir antrinio cementito. Tik neangliangame pliene, tiksliau vadinamame technine geležimi (iki 0,025% C), yra arba vien ferito grūdeliai, arba feritas su tretiniu cementitu.
 
Ketus, kuriame yra 4,3% C, vadinamas eutektiniu (taškas C - eutektika). Jo sandarą sudaro viena struktūrinė sudedamoji dalis - ledeburitas. Ikieutektinio ketaus (2,14...4,3% C) sandarą sudaro ledeburitas, perlitas ir antrinis cementitas. Poeutektinio (4,3...6,67% C) -ledeburitas ir pirminis cementitas. Taigi cementitinėje Fe-C diagramoje vaizduojamo ketaus pagrindą sudaro cementito fazė, ir todėl toks ketus vadinamas cementitiniu arba, apibūdinant pagal lūžio spalvą, - baltuoju.
 
Cementitinėje Fe-C diagramoje kambario temperatūroje esančios struktūros parodytos 4 paveiksle: a - feritas techninėje geležyje, b - feritas (baltas) ir perlitas (tamsus) ikieutektoidiniame pliene, c - plokštelinis perlitas eutektoidiniame pliene, d - perlitas su antrinio cementito tinkleliu poeutektoidiniame pliene, e - perlitas (tamsus), ledeburitas (taškuotas) ir cementitas (baltas) ikieutektiniame ketuje, f- ledeburitas ir pirminis cementitas poeutektiniame ketuje.
)

3. Priemaišų įtaka Fe-C lydinių savybėms
 
Chemiškai gryni geležies ir anglies lydiniai mašinų ir prietaisų gamyboje praktiškai nenaudojami. Juose visuomet yra priemaišų, kurios skirstomos į dvi grupes: gamybinės ir specialiasias. Gamybinės priemaišos yra nuolatinės, t. y. neišvengiamai susidarančios gamybinio proceso metu, ir atsitiktinės, dažniausiai į lydinį patenkančios iš gamybai naudojamo metalo laužo. Specialių priemaišų į lydinį dedama papildomai, kad pakeistų ar paryškintų jo savybes. Jos vadinamos legiravimo elementais, o su jomis sulydyti plienai - legiruotaisiais.
 
Pagrindinės nuolatines priemaišos yra siera, fosforas, manganas ir silicis. Siera ir fosforas - tai kenksmingos priemaišos. Jos į geležies lydinius patenka iš rūdos bei kokso ir gana sunkiai pašalinamos. Kadangi siera ir fosforas menkina geležies lydinių savybes, tai jų kiekis gana griežtai ribojamas.
 
Manganas ir silicis - naudingosios priemaišos. Lydant jų dedama geležiai išoksidinti. Manganas taip pat yra ir desulfurizatorius -paima geležies sulfido sierą ir ji su šlaku pašalinama.
 
Nuolatinių priemaišų įtaka plienui ir ketui gali būti vertinama skirtingai. Todėl ir leistinas arba rekomenduojamas jų kiekis taip pat gali skirtis.
 
Siera geležies lydiniuose nesudaro kietųjų tirpalų. Ji jungiasi su geležimi, sudarydama sulfidą FeS. Šio sulfido ir geležies eutektika yra žemos lydimosi temperatūros (988°C) ir išsidėsto grūdelių ribose. Todėl tokį plieną karštai apdirbant spaudimu, ši eutektika gali apsilydyti ir susilpninti ryšį tarp grūdelių. Dėl to metale gali atsirasti plyšių. Toks reiškinys vadinamas karštiniu trapumu. Šį trūkumą iš dalies šalina manganas, kuris imdamas sierą iš geležies sulfido sudaro plokštelinį mangano sulfidą MnS. Daug šio sulfido patenka į šlaką, nes jo lydimosi temperatūra yra aukšta (1620°C). Likęs sulfidas išsidėsto atskirais intarpais ir nesudaro trapios plėvelės apie grūdelius.
 
Siera mažina plieno smūginį tąsumą, atsparumą nuovargiui ir korozijai, blogina suvirinamumą. Todėl jos kiekis pliene ribojamas: iki 0,05...0,06% paprastuosiuose plienuose, iki 0,035...0,04% kokybiškuosiuose ir tik iki 0,015% labai geros kokybės plienuose. Tačiau sieros turintį plieną lengviau apdirbti pjovimu. Todėl geriau apdirbamame pliene, ypač skirtame apdirbti automatais, sieros gali būti daugiau-0,08... 0,30%.
 
Dėl sieros pablogėja ir ketaus savybės: mažėja skysto ketaus takumas, stingdamas jis labiau susitraukia, be to, gali pabalti (laisvas grafitas pereina į cementitą) ir jame atsirasti įtrūkimų. Todėl plačiau taikomame pilkajame ketuje gali būti ne daugiau kaip 0,12,-0,15%, bet ne daugiau kaip 0,02% - stipriajame ketuje.
)
 (
4 pav. Būdingos Fe-C lydinių struktūrų atmainos: a - feritas, b -feritas su perlitu, c - perlitas, d - perlitas su antrinio cementito tinkleliu, e - perlitas, ledeburitas (taškuotas) ir antrinis cementitas, f - ledeburitas ir pirminis cementitas
)


 (
Fosforas tirpsta ferite, iškreipdamas šio gardelę ir didindamas stiprumą, tačiau mažindamas plastiškumą. Ypač nepageidautinas šaltojo trapumo ribinės temperatūros kėlimas: 0,01% P šią temperatūrą kelia 20...25°C. Be to, fosforas labai didina trapumą, kai pliene yra daugiau anglies. Šis reiškinys vadinamas šaltojuo trapumu. Fosforas išplečia kristalizacijos temperatūrą (sritį tarp likviduso ir soliduso linijų), todėl skatina likvaciją. Jis metale pasiskirsto netolygiai ir dėl lėtos difuzijos jo sankaupos neišsiskirsto. Fosforo kiekis pliene ribojamas (0,025...0,04%). Kai pliene yra vario, fosforas didina atsparumą atmosferinei korozijai.
 
Fosforas ketuje sudaro lydžią fosfidinę eutektika (Fe-Fe₃P), taip pat mažina eutektinio virsmo temperatūrą, todėl gerina skysto ketaus takumą. Pilkajame ketuje būna iki 0,2...0,3% P, o meniniam liejimui skirtame - iki 1,0% P. Kai ketuje fosforo daugiau, tuomet fosfidinė eutektika didina ketaus atsparumą dilimui, nors didina ir trapumą. Atspariame dilimui baltajame ketuje gali būti 0,4... ,0,5% P.
 
Sieros ir fosforo kiekis pliene, yra svarbus jo kokybės rodiklis. Mangano ir silicio į plieną dedama kaip dezoksidatorių. Jie mažina žalingą deguonies poveikį ir didina plieno stiprumą. Todėl laikomi naudingosiomis priemaišomis. Dezoksidavimui taikomas ir aliuminis. Priklausomai nuo šių priemaišų kiekio gaunamas skirtingas plieno išoksidinimo laipsnis, t. y. skirtinga plieno rūšis.
 
Manganas yra pagrindinis dezoksidatorius ir desulfurizatorius, todėl jo bent nedidelis kiekis (0,3...0,8%) yra visų rūšių pliene. Jis išoksidina silpniau negu kiti dezoksidatoriai (Si ir Al), todėl vien tik manganu išoksidintame pliene lieka daugiau deguonies.
 
Manganas gerina plieno apdirbamumą deformuojant jį karštu būdu, nes atimdamas sierą iš geležies sulfido, kuris išsidėsto lydžia plėvele apie grūdelius, dalį sieros pašalina su šlaku, o likusią MnS pavidalu išdėsto atskirais interpais, ir todėl šalina karštinio trapumo reiškinį. Ištirpdamas ferite manganas padidina ferito stiprumą, beveik neturėdamas įtakos kitoms mechaninėms plieno savybėms. Todėl manganas laikomas naudingaja priemaiša. Tačiau gausesni mangano sulfido interpai mažina plieno atsparumą nuovargiui ir gali sudaryti sąlygas struktūros eilėtumui atsirasti.
 
Manganas, kai pliene jo daugiau kaip 0,8%, laikomas ne priemaiša, bet legiravimo elementu. Pagrindinis mangano trūkumas tas, kad jis skatina augti austenito grūdelius, esant aukštesnei temperatūrai. Dėl to reikia laikytis griežtesnių terminio apdirbimo režimų.
 
Didesnis mangano kiekis grafitiniame ketuje gali pabalinti liejinio paviršių - vietoj grafito susidaro kietas cementitas, kuris sunkina apdirbimą pjovimu, bet padidina atsparumą dilimui.
 
Silicis - aktyvus dezoksidatorius. Jo beveik visuomet yra geriau išoksidintame pliene. Tačiau didindamas stiprumą jis didina ir takumo ribą. O tai nepageidautina plienui, kuris apdirbant spaudimu turi būti daug ištemptas. Todėl silicio kiekis ribojamas: iki 0,05% verdančiojo stingimo angliniame pliene ir iki 0,37% - ramaus stingimo. Statybiniuose plienuose silicio būna ir daugiau.
 
Silicis - pagrindinis ketaus grafitizatorius: skatina laisvojo grafito išsiskyrimą Todėl grafitiniame ketuje būna iki 2,6% Si.
 
Aliuminis - stipriausias dezoksidatorius. Jis taip pat sujungia azotą, sudarydamas nitridus, susmulkina grūdelius, ir todėl didina atsparumą nuovargiui, tąsumą žemoje temperatūroje, mažina senėjimo efektą.
 
Azotas, deguonis ir vandenilis vadinami paslėptosiomis priemaišomis, nes jų buvimą metale sunku įvertinti. Čia jos gali išsidėstyti ivariai: su feritu sudaryti kietuosius įterpimo tirpalus, užpildyti metale esančius nevientisumus arba sudaryti junginius - nemetalinius interpus (oksidus ir nitridus).
 
Įterpimo priemaišų išsidėstymas geležyje vaizduojamas 5 paveiksle. BF - solvuso linija. Ji rodo, kaip mažėja priemaišų tirpumas geležyje krintant temperatūrai. Šis tirpumo mažėjimas ir yra viena iš senėjimo priežasčių: aukštoje temperatūroje ferite ištirpsta daugiau priemaišų, kurios greitai aušinant iš ferito išsiskirti nespėja ir, laikui bėgant, išsiskiria po truputį. Šios dispersinės išskyros mažina plastiškumą, tąsumą, kelia šaltojo trapumo ribą. Tai ir vadinama senėjimo reiškiniais. Jie ypač būdingi azotui, kurio atomai kaupiasi apie dislokacijas šaltai deformuotame metale, sudarydami vadinamąją Kotrelo atmosferą, kuri ir mažina dislokacijų paslankumą, t. y. mažina metalo plastiškumą. Deguonies tirpumas ferite mažesnis, todėl didžiausia jo dalis metale yra oksidų pavidalo.
)
 (
Vandenilis ferite yra kietojo tirpalo pavidalo. Jis užpildo
nevientisumus metale, kuriuose, pereidamas į molekulinę
būseną, didina slėgį ir dėl to gali atsirasti plyšelių, vadinamų
flokenais. Šių skritulio pavidalo įtrūkimų, kurie skersiniame
metalo pjūvyje matomi kaip siūleliai, dažniausiai būna chromu,
nikeliu ir volframu arba molibdenu legiruotame pliene.
Vandenilio įtaka tuo ryškesnė, kuo plienas stipresnis,
pavyzdžiui, užgrūdintoje būsenoje. Vandenilio atomai nedideli,
lengvai difunduoja ir jų perteklių galima pašalinti lėtai aušinant
perlitinio virsmo srityje, ypač kai gaminio skerspjūvis nedidelis.
Visos paslėptosios priemaišos žalingos. Jų kiekį galima
sumažinti vakuumuojant išlydytą metalą. Jų įtaka mažesnė, kai
koncentracija neviršija normose leistinų ribų.
)
 (
Atsitiktinės priemaišos - tai elementai, kurie į plieną patenka iš lydomo metalo laužo arba iš
natūraliai legiruotų rudų. Pavyzdžiu, Uralo geležies rūdoje būna vario, o Kerčės rūdoje - arseno. Arseno įtaka
plienui tokia kaip fosforo, tik silpnesnė. Todėl pliene gali būti iki 0,08% As. Labai jame nepageidaujamas
bismutas, stibis ir alavas. Šie elementai šaltojo trapumo ribą pliene kelia labiau negu fosforas - iki 30°
kiekviena 0,01% dalis. Chromo angliniame pliene gali būti iki 0,25%, tiek pat - nikelio arba vario.
 
4 Anglies įtaka geležies lydinių savybėms
 
Anglis yra svarbiausias geležies lydinių komponentas, nuo kurio priklauso ne tik Fe-C lydinių
būsenos diagramoje išnagrinėta šių lydinių sandara, tačiau taip pat ir jų savybės bei taikymas.
Geležies ir anglies lydiniai, kuriuose yra iki 2% anglies, vadinami plienais. Plienai yra daugiau arba
mažiau plastiški ir todėl juos galima apdirbti kalimo būdu. Lydiniai, kuriuose daugiau kaip 2% anglies,
vadinami ketumi. Dėl didelio trapumo jo negalima apdirbti kalimo būdu. Dirbiniai iš ketaus gaminami
liejimo būdu.
Praktiškai plačiausiai taikomų ketaus rūšių anglingumas skiriasi nedaug, dažniausiai anglies yra nuo
2,9 iki 3,5%. Todėl nedaug skiriasi ir savybės, ypač kai visa anglis susijungusi į cementitą – Fe₃C. Bet kuris
cementitinis ketus yra labai kietas, atsparus dilimui, tačiau trapus ir sunkiai apdirbamas pjovimo būdu. Kuo
daugiau anglies yra laisvojo grafito pavidalo, tuo didesnę įtaką ketaus savybėms turi grafito intarpų didumas,
forma, tarpusavio pasiskirstymas, o ne anglies kiekis. Aišku, savybėms turi įtakos ir tokio ketaus metalinio
pagrindo sandara. Anglies įtaka ketui plačiau aptariama nagrinėjant atskiras ketaus, kaip konstrukcinės
medžiagos rūšis. Kuo grafitiniame ketuje mažiau anglies, tuo jis stipresnis, tačiau blogesnių liejamųjų
savybių.
Plieno mechaninės ir technologinės savybės labai ryškiai priklauso nuo anglies koncentracijos
pliene. Neanglingas plienas yra minkštas, labai plastiškas, gerai suvirinamas, tačiau nelabai stiprus ir
nesigrūdina, t. y. užgrūdintas jis netampa ryškiai kietesnis, nei stipresnis. Kuo pliene daugiau anglies, tuo jis
kietesnis ir stipresnis, kiečiau užsigrūdina ir padidėja jo atsparumas dilimui, tačiau tuo mažesnis jo
plastiškumas bei tąsumas, tuo labiau sumažėja šilumos ir elektrinis laidumas, atsparumas korozijai,
pasunkėja suvirinimas. Anglies kiekiui pliene padidėjus 0,1%, stiprumas padidėja 70... 100 MPa, kietumas -
maždaug 20 HB, tačiau taip pat maždaug dvidešimčia laipsnių pakyla plieno šaltojo trapumo riba. Anglies
įtaka plieno šaltojo trapumo ribai vaizduojama 5.6 paveiksle. Anglinių plienu mechaninių savybių reikšmės
priklauso ne tik nuo anglies kiekio pliene, bet ir nuo plieno būsenos, visų pirma nuo to, kaip buvo ataušintas
iki austenitinės sandaros įkaitintas plienas. Atkaitinto, t. y. labai lėtai, kartu su krosnimi ataušinto plieno
)
 (
5 pav. Priemaišų išsidėstymo geležies
lydiniuose koncentracijų sritis
)


 (
savybių lygis yra gana stabilus, nors absoliutinės reikšmės ir
gali šiek tiek skirtis, nes turi įtakos krosnies didumas, tipas ir
įkrovos masė. Anglies įtaka atkaitinto plieno savybėms
parodyta 7 paveiksle ištisinėmis linijomis. Čia tempimo
stiprumo riba didėja tik iki eutektoidinės koncentracijos, nes
vėliau, gausėjant anglies, struktūroje pradeda atsirasti antrinio
cementito, kuris lėtai aušinant išsidėsto trapiu apvalkalėliu apie
plastiškesnius perlito grūdelius, sumažindamas bendrą
stiprumą. Kietumas didėja tolygiau. Pagrindiniai plastiškumo
rodikliai - santykinis pailgėjimas ir santykinis susitraukimas, -
iš pradžių mažėja sparčiau, o anglingesnėje srityje sulėtėja.
Smūginis tąsumas minimalias reikšmes pasiekia kai anglies
pliene pagausėja iki 0,6%. Todėl ši koncentracija laikome
)
 (
ribine angliniams konstrukciniams plienams (anglingesnieji - priskiriami įrankinių plienų grupei).
Kai mechaninės plieno savybės nurodomos "po karšto apdirbimo spaudimu", t. y. kai baigus šį
apdirbimą, plienas iš karto nuo austenitinės temperatūros aušinamas ore, tada absoliutinės šių savybių
reikšmės gali labiau skirtis, nes joms labai svarbu deformavimo pabaigos temperatūra, aušinamųjų gaminių
didumas bei aušinimo aplinka. Kartais šios reikšmės tapatinamos su savybėmis, gautomis plieną
normalizuojant, t. y. ore ataušinus po pakartotino įkaitinimo iki austenitinės temperatūros. nors abiem
)
 (
atvejais sandara (pavyzdžiui, grūdelių
didumas), gali būti skirtinga. Todėl šių
savybių reikšmes (jos brūkšninėmis
linijomis pažymėtos 7 paveiksle)
reikia vertinti kaip vidutines.
Ore plienas aušta šiek tiek
greičiau kaip krosnyje, todėl
susidaro šiek tiek smulkesnė
sandara, jis gaunamas šiek tiek
stipresnis. Būdinga ir tai, kad
greičiau aušinamuose
poeutektoidiniuose plienuose
antrinis cementitas nespėja
išsidėstyti apvalkalėliu apie perlito
grūdelius ir todėl, gausėjant anglies,
tempimo stiprumo riba nemažėja.
Anglies įtaka plieno
)
 (
savybėms ypač išryškėja šiuos plienus apdirbant termiškai. Šie klausimai aptariami nagrinėjant plieno
terminio apdirbimo teoriją ir praktiką. Nuo anglies kiekio pliene priklauso ne tik terminio apdirbimo efektas,
bet ir technologiniai šio apdirbimo režimai. Ne mažiau svarbi anglies sąveika su legiravimo elementais
pliene.
 
5. Legiravimo įtaka geležies lydinių sandarai ir savybėms
Legiravimu vadinamas metalo lydinio sulydymas su papildomais, vadinamais legiravimo,
elementais, gerinant jo mechanines, technologines, fizikines arba chemines savybes.
Plačiausiai taikomi ir pigiausi plieno legiravimo elementai - tai chromas, manganas ir silicis.
Pastarieji du legiravimo elementais vadinami tik tada, kai jų kiekis pliene yra didesnis už tą, kuris
neišvengiamai susidaro gamybos metu, t. y. daugiau jų kaip 0,8 % Mn ir 0,5 % Si. Kiti dažniau taikomi
legiravimo elementai - tai nikelis, molibdenas, volframas ir vanadis. Rečiau taikomi, dažnai nedideliais
kiekiais arba specialiais atvejais šie elementai: titanas, cirkonis, niobis, boras, taip pat aliuminis, varis ir kai
kurie kiti.
Tų pačių elementų, ypač kai jų kiekis skirtingas, paskirtis gali būti nevienoda. Pavyzdžiai, 1 % Cr
didina konstrukcinių plienų stiprumą, atsparumą dilimui, gerina terminio apdorojimo sąlygas, 3 % - didina
liekamąjį magnetizmą pastoviuose magnetuose, daugiau kaip 13 % - padaro plieną nerūdijantį, 28% - suteikia
patvarumą kaitroje iki 1100 °C. Legiravimo elementai gali turėti skirtingos įtakos ir legiruojant įvairaus
anglingumo plienus arba legiruojant kompleksiškai, t. y. keliais elementais.
)
 (
7 pav. Anglies įtaka mechaninėms plieno savybėms
(--- atkaitintoje būsenoje, ---- normalizuotoje būsenoje)
)
 (
Legiravimo elementai geležies ir anglies lydiniuose su austenitu ir feritu gali sudaryti kietuosius
tirpalus, su anglimi - karbidus arba legiruotą cementitą, o kai šių elementų daug - tarpmetalinius junginius.
Kai kurie elementai, pavyzdžiui, varis, kai jo yra ne mažiau kaip 1%, arba švinas automatų plienuose gali
būti laisvųjų intarpų pavidalo.
Legiravimo elementai, tirpdami austenite arba ferite, keičia ir fazių savybes bei jų pasiskirstymo
geležies-anglies lydiniuose sritis. Legiravimo elementai keičia geležies alotropinių virsmų temperatūras. Pagal
tai skirstomi į dvi pagrindines grupes. Pirma grupė - keliantys $A_1$ temperatūrą ir žeminantys $A_3$ temperatūrą, t.
y. plečiantys austenitinę sritį. Dažniausiai tai tie elementai, kurių kristalinė kubinė centruotojo paviršiaus
gardelė sutampa su austenitine. Kai legiravimo elementai su austenitu sudaro ištisinius kietuosius tirpalus, kaip
nikelis ir iš dalies manganas, tai esant pakankamam jų kiekiui, kambario temperatūroje gali būti vien
austenitine sandara. Toks atvejis vaizduojamas 8 paveiksle, a. Anglis, azotas, varis, cinkas ir arsenas austenite
tirpsta ribotai, todėl ribotai plečia ir austenitinę sritį. Šio atvejio schema vaizduojama 8 paveiksle, b.
)
 (
Antrai grupei priklauso tie elementai, kurie žemina $A_1$ temperatūrą ir kelia $A_3$ temperatūrą, t. y. siaurina ir panaikina austenitinę sritį. Dažniausiai šių elementų kubinė centruotojo tūrio gardelė sutampa su feritine. Neribotus ištisinius tirpalus su feritu sudaro tik chromas ir vanadis. Toks atvejis vaizduojamas 8 paveiksle, c. Kad neliktų austenito, reikia 13 % Cr arba 1,6 % V. Austenitinę sritį taip pat susiaurina volframas, molibdenas, aliuminis, silicis ir titanas. Tačiau šių elementų tirpumas ferite nėra neribotas (33 % W; 37,5 % Mo; 57 % Al; 14,4 % Si; 6,3 % Ti) ir su geležimi jie sudaro tarpmetalinius junginius: $\text{Fe}_2\text{W}$, $\text{Fe}_2\text{Mo}$, $\text{Fe}_3\text{Si}$, $\text{FeAl}$, $\text{Fe}_2\text{Ti}$, $\text{Fe}_3\text{W}_2 \text{FeMo}$ ir kitus. Tačiau ir nedidelio jų kiekio pakanka, kad neliktų austenitinės srities (3 % W, 3 % Mo, 1 % Al, 2,14 % Si, 0,65 % Ti). Tokie elementai kaip cirkonis, niobis, tantalas, boras, ceris, feri te tirpsta ribotai ir todėl taip pat ribotai susiaurina austenitinę sritį. Toks atvejis vaizduojamas 8 paveiksle, d.
 
Legiravimo elementai taip pat gali būti skirstomi pagal jų sąveiką su pliene esančia anglimi. Nikelis, varis, aliuminis ir silicis karbidų pliene nesudaro. Eilutėje $Fe, Mn, Cr, Mo, W, V, Nb, Zr, Ti$ elementai surašyti karbidų patvarumo didėjimo kryptimi, t. y. eilutės pabaigoje esantieji gali perimti anglį iš esančiųjų eilutės pradžioje
)
 (
70Cr,Mo,V,W,Si,Al 70B,Ta,O,Zr,Nb
8 pav. Legiravimo elementų įtaka alotropinėms geležies temperatūroms ir susidarančiai sandarai: a - skatinančių
austenitinę sandarą, b - ribotai plečiančių austenitinę sritį, c - skatinančių feritinę sritį, d - ribotai siaurinanančių
austenitinę sritį
)


 (
Manganas pliene nesudaro savarankiškų karbidų, tačiau
gali keisti geležį cementite, sudarydamas legiruotą cementitą -
(Fe, Mn)₃C. Chromas gali pakeisti iki 25% geležies cementite,
molibdenas - iki 2...3%, o volframas - iki 1%.
 
Chromas sudaro ir savarankiškus karbidus. Kai pliene
yra iki 3...4% chromo, susidaro karbidas Cr₇C₃. Tačiau jame iki
50% chromo gali pakeisti geležis, sudarydama bendrus
karbidus, pavyzdžiui, Fe₄Cr₃C₃ arba Fe₂Cr₅C₃. Kai pliene
chromo yra daugiau kaip 5...8%, susidaro karbidas Cr₂₃C₆. Kai
plienas legiruotas keliais karbidus sudarančiais elementais, tai
iš šio karbido gali susidaryti ir sudėtingesnis karbidas,
pavyzdžiui, (Cr, Fe, V)₂₁W₂C₆.
 
Molibdenas ir volframas dažnai sudaro mišrius
karbidus, kurie žymimi bendra formule Me₆C, arba (Mo, W,
Fe)₆C. Titanas, cirkonis, niobis ir vanadis sudaro patvariausius
karbidus - TiC, ZrC, NbC, VC. Jie priskiriami nevisiško
užpildymo įsiskverbimo fazėms, todėl anglies koncentracija
gali kisti, (palyginti su stechiometrine sudėtimi, dažnai jos
trūksta). Šie karbidai yra tarpusavyje tirpūs.
 
Titanas ir vanadis taip pat sudaro patvarius nitridus -
TiN, VN. Šie gali sudaryti bendrus junginius su atitinkamais
karbidais, pavyzdžiui, (V, Nb, Ti) (C, N).
 
Tie patys legiravimo elementai gali sudaryti ir
kietuosius tirpalus su feritu, ir karbidus. Elementų
pasiskirstymas kietuosiuose tirpaluose ir karbiduose priklauso
nuo šių elementų kiekio pliene, nuo plieno anglingumo ir nuo
šio plieno legiravimo elementų. Tačiau labiausiai - nuo pačių
elementų prigimties.
)
 (
Taip visas nikelis arba
aliuminis įeina į kietuosius
tirpalus; trys ketvirtadaliai
mangano įeina į kietuosius
tirpalus, o likęs ketvirtis - į
karbidus, tuo tarpu molibdeno
tik trečdalis - į kietuosius
tirpalus, o du trečdaliai - į
karbidus. Kuo stipresnius
karbidus sudaro elementai, tuo
didesnė jų dalis įeina į karbidų
sudėtį.
Legiravimo elementai
metalai su feritu sudaro
)
 (
kietuosius pakeitimo tirpalus. Kadangi geležies ir kitų elementų
atomai skirtingo dydžio, tai ferito gardelė legiruojant
iškreipiama ir jis tampa stipresnis. Labiausiai stiprumą padidina
)
 (
tie elementai, kurių gardelės skiriasi nuo ferito KCT gardelės. Vienas procentas legiravimo elemento didina
ferito takumo ribą procentais taip kaip parodyta lentelėje:
Labiausiai ferito stiprumą didintų nemetalas fosforas, tačiau jis gerokai didina plieno šaltąjį trapumą
ir todėl legiravimui nenaudojamas. Feritui stiprinti dažniausiai taikomas manganas ir silicis. Šie elementai
tam tinkamiausi ir pigiausi. Be to, kai silicio pliene yra ne daugiau kaip 1%, o mangano ne daugiau kaip
1,5%, jie nemažina plieno smūginio tąsumo (manganas net šiek tiek didina). Beveik visi ferito stiprumą
didinantys elementai sumažina plieno smūginį tąsumą. Tik nikelis didina ir stiprumą, ir tąsumą. Tačiau jis
brangesnis ir jo dažnai trūksta, todėl taikomas tik svarbesniems gaminiams legiruoti. Chromas mažai
sustiprina feritą, tačiau, kai jo pliene yra iki 3%, šiek tiek padidina smūginį tąsumą.
Dažniau taikomų legiravimo elementų įtaka geležies (ferito) pagrindinėms mechaninėms savybėms
)
 (
vaizduojama 9 paveiksle: a -įtaka kietumui, b - įtaka stiprumui, c - įtaka smūginiam tąsumui.
Feritinė struktūrinė sudedamoji dalis gali sudaryti iki 90% konstrukcinų atkaitintų plienų tūrio. Todėl
atkaitintų bei normalizuotų plienų mechaninėms savybėms legiravimas turi didelę reikšmę.
)
 (
Legiravimo elementai, tirpdami ferite, taip pat keičia ir
perlitą: jame sumažėja anglies koncentracija ir
pasikeičia perlitinio virsmo temperatūra. Tai
vaizduojama 10 paveiksle: a - legiravimo įtaka perlitinio
virsmo temperatūrai, b - legiravimo įtaka anglies kiekiui
perlite ir didžiausiam jos tirpumui austenite (taškų S ir E
padėčiai Fe-C diagramoje).
 
Plieno savybėms turi įtakos ir grūdelių dydis:
kuo šie smulkesni, tuo plienas atsparesnis nuovargiui,
didesnis jo smūginis tąsumas, žemesnė šaltojo trapumo
ribos temperatūra. Plieno grūdelius labiausiai smulkina
elementai, kurie sudaro patvaresnius karbidus, tokie
kaip titanas arba vanadis. Tuo tarpu manganas skatina jų
augimą, kai plienas įkaitinamas iki austenitinės
sandaros.
 
Legiravimo elementai mažina plieno šilumos
laidumą, keičia austenito stabilumą bei įvairių virsmų
pradžios ir pabaigos temperatūrą. Todėl jie svarbūs
plieno terminiam apdorojimui. Ši įtaka aptariama
nagrinėjant plieno fazinius virsmus bei jo terminio
apdirbimo režimus.
 
Lėtai, ore arba su krosnimi ataušintų anglinių
plienu struktūros pagrindą sudaro perlitas:
eutektoidiniame pliene (0,8 % C) - vien perlitas,
ikieutektoidiniame - perlitas su feritu, o
poeutektoidiniame - perlitas su cementini. Tokia
struktūra gali išlikti ir mažai legiruotuose plienuose. Tik
juose gali šiek tiek pasikeisti eutektoidinė anglies
li
)
 (
koncentracija. Gausiau legiruotuose plienuose gali susidaryti ir kitokia sandara. Legiruoti plienai pagal struktūrą, kuri susidaro aušinant ore, skirstoma į penkias klases: perlitinius, martensitinius, feritinius, austenitinius ir karbidinius arba ledeburitinius.
 
Perlitiniai plienai gali būti įvairaus anglingumo (0,1... 1,5 % C). Juose yra ne daugiau kaip 5...6% legiravimo elementų. Dažniausiai tai konstrukciniai plienai arba įrankiniai plienai, skirti nedidelio našumo darbams.
 
Martensitas - būdinga grūdinimo struktūra. Martensitinės klasės plienai gausiau legiruoti. Juose yra 7... 15% legiravimo elementų, tačiau tik 0,2...0,7 % anglies. Aušinami ore šie plienai užsigrūdina, įgydami martensitinę sandarą. Tai anglingesnieji chrominiai nerūdijantys bei atsparūs kaitrai plienai, taip pat plienai skirti nuolatiniams magnetams bei vidaus degimo variklių išmetimo vožtuvams.
 
Feritinės klasės plienai gausiai legiruoti chromu (13...28 %), kartais ir kitais ferito struktūros susidarymą skatinančiais elementais, tokiais kaip aliuminis arba silicis. Tai patvarūs oksidacijai kaitroje plienai, iš kurių gaminamos krosnių cheminių įrenginių dalys, šilumokaičiai, skirti ilgam darbui aukštoje temperatūroje, kai mechaninės apkrovos nedidelės. Būdingas mažas anglingumas - apie 0,1% C. Daugiau anglies turintieji įgyja feritinę-martensitinę arba vien martensitinę sandarą.
 
Austenitinės klasės plienai yra gausiai legiruoti (iki 40 %) nikeliu, manganu ir kai kuriais papildomais elementais. Dažnai šie maža-angliai, tačiau kai reikia didesnio mechaninio atsparumo anglies gali būti iki 1%. Austenitinės klasės plienai taikomi kaip atsparūs korozijai ir kaitrai. Šiai grupei kartais priskiriami mišros sandaros - austenitinės-feritinės klasės, taip pat nestabilios austenitinės sandaros plienai (Hatfildo plienas, gausiai legiruotas manganu).
 
Karbidinės klasės plienu struktūra nustatoma ne aušinant ore (susidarytų martensitinė sandara), bet atkaitinant - lėtai aušinant su krosnimi. Jie gausiai legiruoti karbidus sudarančiais elementais (10...20 %), tokiais kaip volframas, molibdenas, vanadis arba chromas, ir turintys daug anglies - 0,7... 2,2 %. Beveik visada tai įrankiniai plienai. Karbidus sudarantys legiravimo elementai labai sumažina anglies koncentraciją
)
 (
10 pav. Legiravimo elementų įtaka eutektoidinio
virsmo plieno temperatūrai (a) ir anglies
koncentracijai eutektoide bei jos maksimaliam
tirpumui austenite (b)
)
 (
9 pav. Legiravimo įtaka geležies savybėms: a
- kietumui, b - tempimo stiprumo ribai, c -
smūginiam tąsumui
)


 (
perlite ir ledeburite. Volframo įtaka eutektoidinio taško S ir eutektinio virsmo linijos pradžios taško E
)
 (
padėčiai cementitinėje Fe-C diagramoje, vaizduojama 11
paveiksle, a. Kai pliene yra 10% volframo, pliene su 1% C jau
yra ledeburito tipo eutektikos. Todėl karbidinės klasės plienai
dažnai vadinami ledeburitiniais. Tik šiuo atveju ledeburito
(eutektikos) karbidinę dalį sudaro ne cementitas, bet
sudėtingesnis karbidas. Chromo įtaka taškų S ir E padėčiai, taip
pat austenitinės sandaros sričiai Fe-C diagramoje vaizduojama
11 paveiksle, b. Kai pliene yra 12% Cr, tada eutektoidinę
koncentraciją atitinka 0,4% C, o ledeburito (karbidinės
eutektikos) jau yra ne mažiau kaip su 0,9% C pliene.
Legiruotieji plienai skirstomi ne tik pagal struktūrą,
susidarančią aušinant ore, bet ir pagal bendrą legiravimo laipsnį
arba paskirtį. Turintieji ne daugiau kaip 3...5% legiravimo
elementų vadinami mažai legiruotaisiais, turintieji iki 10% -
vidutiniškai legiruotaisiais, o turintieji daugiau kaip 10%
legiravimo elementų - gausiai legiruotaisiais. Šis skirstymas
yra sąlyginis, nes vieni legiravimo elementai yra pigūs,
nesunkiai gaunami ir todėl plačiau naudojami, o kiti - brangūs ir
reti, todėl ir nedaug jų turintys plienai gali būti laikomi labai
legiruotais.
Pagal paskirtį skiriamos trys pagrindinės plienų grupės:
konstrukciniai, įrankiniai ir specialieji. Šių grupių plienai gali
būti skirstomi smulkiau, pavyzdžiui, įrankiniai plienai - į
plienus, skirtus pjovimo, deformavimo (štampavimo) ir
)
 (
matavimo įrankiams. Visos šios grupės smulkiau aptariamos kalbant apie atskiras šių plienų grupes ir
praktinį jų taikymą.
    Kai legiravimo elementų yra daugiau kaip 50%, gautosios medžiagos vadinamos ne legiruotaisiais
plienais, bet specialiaisiais lydiniais.
)
 (

11 pav. Volframo įtaka anglies
koncentracijai perlite ir austenite (a) ir
chromo įtaka austenitinės srities apimčiai Fe-
C diagramoje (b)
)




